Районна избирателна комисия Пловдив 17 - Пловдив област

**ПРОТОКОЛ № 4**

Днес, 05.10.2016г. в гр. Пловдив, пл. „Никола Мушанов“ № 1, ет.3, зала 300А се проведе заседание на Районна избирателна комисия (РИК) 17 – Пловдив област. Заседанието се откри в 18:00 часа от председателя на комисията – г-жа Елена Кинаева. Присъстват 13 членове на РИК, комисията има кворум за провеждане на заседанието. Отсъстват Красимира Кънева, Ваня Костадинова, Айтен Салим и Семиха Яшар.

Председателят предложи заседанието да се проведе при следния дневен ред:

1. Вземане на решение относно назначаване на съставите на секционните избирателни комисии (СИК), на територията на община Перущица, област Пловдив за произвеждането на избори за президент и вицепрезидент на републиката и национален референдум на 6 ноември 2016г.

2. Вземане на решение относно назначаване на съставите на секционните избирателни комисии (СИК), на територията на община Куклен, област Пловдив за произвеждането на избори за президент и вицепрезидент на републиката и национален референдум на 6 ноември 2016г.

3. Вземане на решение относно възражение с входящ №1/04 октомври 2016г. от ПП „Земеделски народен съюз“, част от коалиция „България без цензура“ .

4. Други.

Поради липса на предложения и възражения от страна на членовете на РИК, проектът на дневен ред беше подложен на поименно гласуване:

|  |  |  |
| --- | --- | --- |
|  | *Членове на РИК* | *Гласуване* |
| 1. | Елена Владиславова Кинаева | ЗА |
| 2. | Марин Петков Чушков | ЗА |
| 3. | Иванка Тодорова Милева | ЗА |
| 4. | Георги Костадинов Илчев | ЗА |
| 5. | Минко Петков Кафтански | ЗА |
| 6. | Диана Илиева Дишлиева | ЗА |
| 7. | Йордан Янкулов Дамбулев | ЗА |
| 8. | Милена Иванова Калинова | ЗА |
| 9. | Красимира Михайлова Кънева | ОТСЪСТВА |
| 10. | Ваня Костадинова Костадинова | ОТСЪСТВА |
| 11. | Добромир Запрянов Кузманов | ЗА |
| 12. | Иван Милков Кърчев | ЗА |
| 13. | Айтен Сали Салим | ОТСЪСТВА |
| 14. | Семиха Юсеин Яшар | ОТСЪСТВА |
| 15. | Екатерина Ангелова Асенова | ЗА |
| 16. | Даниела Тодорова Милкова | ЗА |
| 17. | Руслана Красимирова Кумчева | ЗА |

 Дневният ред се прие от РИК 17 – Пловдив област с пълно мнозинство от присъстващите с 13 гласа „ЗА”. Районната избирателна комисия

**Р Е Ш И:**

 **Приема предложения проект за дневен ред, по който ще работи комисията .**

 По т.1 от дневния ред докладва Елена Кинаева – председател на РИК.

 Предложен бе проект за решение относно: Назначаване на съставите на секционните избирателни комисии (СИК) на територията на община Перущица, област Пловдив за произвеждането на избори за президент и вицепрезидент на републиката и национален референдум на 6 ноември 2016г.

 Отправено бе процедурно питане от страна на Иван Кърчев относно обстоятелството извършена ли е проверка за технически грешки от работната група при обработка на постъпилите от общината документи и подготвяне на проекторешението. Последното бе потвърдено от Екатерина Асенова – член на работната група за община Кричим, както и от Марин Чушков – член на работната група за община Перущица.

Поради липсата на други предложения и възражения, проектът бе подложен на поименно гласуване:

|  |  |  |
| --- | --- | --- |
|  | *Членове на РИК* | *Гласуване* |
| 1. | Елена Владиславова Кинаева | ЗА |
| 2. | Марин Петков Чушков | ЗА |
| 3. | Иванка Тодорова Милева | ЗА |
| 4. | Георги Костадинов Илчев | ЗА |
| 5. | Минко Петков Кафтански | ЗА |
| 6. | Диана Илиева Дишлиева | ЗА |
| 7. | Йордан Янкулов Дамбулев | ЗА |
| 8. | Милена Иванова Калинова | ЗА |
| 9. | Красимира Михайлова Кънева | ОТСЪСТВА |
| 10. | Ваня Костадинова Костадинова | ОТСЪСТВА |
| 11. | Добромир Запрянов Кузманов | ЗА |
| 12. | Иван Милков Кърчев | ЗА |
| 13. | Айтен Сали Салим | ОТСЪСТВА |
| 14. | Семиха Юсеин Яшар | ОТСЪСТВА |
| 15. | Екатерина Ангелова Асенова | ЗА |
| 16. | Даниела Тодорова Милкова | ЗА |
| 17. | Руслана Красимирова Кумчева | ЗА |

 В резултат на гласуването с пълно мнозинство от присъстващите с 13 гласа „ЗА” и като взе предвид постъпило предложение с вх. № 46/04.10.2016 г., подадено от Йордан Недков Тилев – зам. кмет на община Перущица, упълномощен със Заповед № 214/26.09.2016г. на кмета на община Перущица, към което предложение са приложени всички изискуеми документи, включително протокол за проведени консултации на 27.09.2016 г., от съдържанието на който е видно, че е постигнато съгласие между участниците в консултациите по състава на секционните избирателни комисии на територията на всички населени места на общ. Перущица, включително и за техните ръководства, и на основание чл. 72, ал. 1, т. 4, във връзка с чл. 89, ал. 1 и чл. 91, ал. 11 от Изборния кодекс, както и въз основа на Решение 3524-ПВР/НР от 16.09.2016г., изменено с Решение № 3663-ПВР/НР от 27.09.2016г. на ЦИК и Решение № 20–ПВР/НР от 25.09.2016г. на РИК 17, Районната избирателна комисия

**Р Е Ш И :**

1. Назначава съставите на СИК на територията на град Перущица, община Перущица, област Пловдив съгласно Приложение № 1 – неразделна част от настоящото решение.

2. Утвърждава списък на резервните членове на СИК на територията на община Перущица, област Пловдив съгласно Приложение № 2 – неразделна част от настоящото решение.

3. Членовете на СИК при изпълнение на своите функции са длъжностни лица по смисъла на чл. 93, т. 1 от Наказателния кодекс.

4. При изпълнение на функциите си членовете на СИК не могат да носят отличителни знаци на партии, коалиции от партии и инициативни комитети, както и да провеждат предизборна агитация.

Настоящото решение може да бъде обжалвано пред Централната избирателна комисия в тридневен срок  от обявяването му.

Към заседанието на РИК17-Пловдив област се присъедини Айтен Салим, с което присъстващите членове на комисията станаха 14 (четиринадесет).

По т.2 от дневния ред докладва Елена Кинаева – председател на РИК.

 Предложен бе проект за решение относно: Назначаване на съставите на СИК на територията на община Куклен област Пловдив при произвеждането на избори за президент и вицепрезидент на републиката и национален референдум на 6 ноември 2016г.

Поради липсата на предложения и възражения, проектът бе подложен на поименно гласуване:

|  |  |  |
| --- | --- | --- |
|  | *Членове на РИК* | *Гласуване* |
| 1. | Елена Владиславова Кинаева | ЗА |
| 2. | Марин Петков Чушков | ЗА |
| 3. | Иванка Тодорова Милева | ЗА |
| 4. | Георги Костадинов Илчев | ЗА |
| 5. | Минко Петков Кафтански | ЗА |
| 6. | Диана Илиева Дишлиева | ЗА |
| 7. | Йордан Янкулов Дамбулев | ЗА |
| 8. | Милена Иванова Калинова | ЗА |
| 9. | Красимира Михайлова Кънева | ОТСЪСТВА |
| 10. | Ваня Костадинова Костадинова | ОТСЪСТВА |
| 11. | Добромир Запрянов Кузманов | ЗА |
| 12. | Иван Милков Кърчев | ЗА |
| 13. | Айтен Сали Салим | ЗА |
| 14. | Семиха Юсеин Яшар | ОТСЪСТВА |
| 15. | Екатерина Ангелова Асенова | ЗА |
| 16. | Даниела Тодорова Милкова | ЗА |
| 17. | Руслана Красимирова Кумчева | ЗА |

 В резултат на гласуването с пълно мнозинство от присъстващите с 14 гласа „ЗА” и като взе предвид постъпило предложение с вх. № 43/30.09.2016 г., подадено от Христо Божинов – зам. кмет на община Куклен, упълномощен със Заповед № 661/21.09.2016г., към което предложение са приложени всички изискуеми документи, включително протокол за проведени консултации на 29.09.2016 г., от съдържанието на който е видно, че е постигнато съгласие между участниците в консултациите по състава на секционните избирателни комисии на територията на всички населени места на общ. Куклен, включително и за техните ръководства, и на основание чл. 72, ал. 1, т. 4, във връзка с чл. 89, ал. 1 и чл. 91, ал. 11 от Изборния кодекс, както и въз основа на Решение 3524-ПВР/НР от 16.09.2016г., изменено с Решение № 3663-ПВР/НР от 27.09.2016г. на ЦИК и Решение № 17–ПВР/НР от 25.09.2016г. на РИК 17, Районната избирателна комисия

**Р Е Ш И :**

1. Назначава съставите на СИК на територията на град Куклен, община Куклен, област Пловдив съгласно Приложение № 1 – неразделна част от настоящото решение.

2. Назначава съставите на СИК на територията на село Гълъбово, община Куклен, област Пловдив съгласно Приложение № 2 – неразделна част от настоящото решение.

3. Назначава съставите на СИК на територията на село Добралък, община Куклен, област Пловдив съгласно Приложение № 3 – неразделна част от настоящото решение.

4. Назначава съставите на СИК на територията на село Руен, община Куклен, област Пловдив съгласно Приложение № 4 – неразделна част от настоящото решение.

5. Назначава съставите на СИК на територията на село Цар Калоян, община Куклен, област Пловдив съгласно Приложение № 5 – неразделна част от настоящото решение.

6. Назначава съставите на СИК на територията на село Яворово, община Куклен, област Пловдив съгласно Приложение № 6 – неразделна част от настоящото решение.

7. Утвърждава списък на резервните членове на СИК на територията на община Куклен, област Пловдив съгласно Приложение № 7 – неразделна част от настоящото решение.

8. Членовете на СИК при изпълнение на своите функции са длъжностни лица по смисъла на чл. 93, т. 1 от Наказателния кодекс.

9. При изпълнение на функциите си членовете на СИК не могат да носят отличителни знаци на партии, коалиции от партии и инициативни комитети, както и да провеждат предизборна агитация.

Настоящото решение може да бъде обжалвано пред Централната избирателна комисия в тридневен срок  от обявяването му.

По т.3 от дневния ред докладва Йордан Дамбулев – член на РИК.

 Предложен бе проект за решение относно: Възражение с вх. № 1/04.10.2016 в РИК-17 Пловдив-област от ПП „Земеделски Народен съюз“ –партия част от КП „България без цензура“.

 Поради липсата на предложения и възражения, проектът бе подложен на поименно гласуване:

|  |  |  |
| --- | --- | --- |
|  | *Членове на РИК* | *Гласуване* |
| 1. | Елена Владиславова Кинаева | ЗА |
| 2. | Марин Петков Чушков | ЗА |
| 3. | Иванка Тодорова Милева | ЗА |
| 4. | Георги Костадинов Илчев | ЗА |
| 5. | Минко Петков Кафтански | ЗА |
| 6. | Диана Илиева Дишлиева | ЗА |
| 7. | Йордан Янкулов Дамбулев | ЗА |
| 8. | Милена Иванова Калинова | ЗА |
| 9. | Красимира Михайлова Кънева | ОТСЪСТВА |
| 10. | Ваня Костадинова Костадинова | ОТСЪСТВА |
| 11. | Добромир Запрянов Кузманов | ЗА |
| 12. | Иван Милков Кърчев | ЗА |
| 13. | Айтен Сали Салим | ЗА |
| 14. | Семиха Юсеин Яшар | ОТСЪСТВА |
| 15. | Екатерина Ангелова Асенова | ЗА |
| 16. | Даниела Тодорова Милкова | ЗА |
| 17. | Руслана Красимирова Кумчева | ЗА |

В резултат на гласуването с пълно мнозинство от присъстващите с 14 гласа „ЗА” на основание чл. 72, ал. 1, т. 1 и т. 20 от ИК, РИК–17 Пловдив област

**Р Е Ш И :**

  Оставя без разглеждане като недопустимо възражение вх.№ 1/04.10.2016г. от г-н Васил Чолев, представляващ ПП „Земеделски Народен съюз“, част от КП „България без цензура“, с която се оспорва процедурата по провеждането ни консултации за състави на СИК на територията на община Садово.

 При вземане на решението бяха съобразени следните мотиви:

 Постъпило е възражение с вх. № 1/04.10.2016 на РИК-17 Пловдив област от г-н Васил Чолев, представляващ ПП „Земеделски Народен съюз“ – партия, част от КП „България без цензура“, с което по същество се обжалва процедурата по проведени консултации за състави на СИК на територията на община Садово.

 В жалбата се твърди, че ПП „Земеделски Народен съюз“ като част от КП „България без цензура“ не била своевременно уведомена за насрочените и проведени на 30.09.2016г. консултации в община Садово за определяне съставите на СИК, поради което не са могли да участват в тях и да направят своите предложения.

 Твърди се още, че съобщението за насрочените консултации по всяка вероятност било изпратено на ПП “БЪЛГАРИЯ БЕЗ ЦЕНЗУРА“, която не уведомила коалиционните партньори по надлежния ред.

 Счита, че горепосоченото е нарушение по смисъла на ИК.

 Прави искане РИК-17 Пловдив област да попълни СИК в Община Садово с представители на ПП “Земеделски народен съюз“, а не да бъде разпределена на други партии.

 Жалбата е недопустима, тъй като Изборният кодекс не предвижда процедура по обжалване пред РИК на проведените консултации при кмета на съответната община или резултата от тях във връзка с назначаване съставите на секционните избирателни комисии. Наред с изложеното възражението е подадено от пълномощник на ПП „Земеделски народен съюз“, която е част от КП „БЪЛГАРИЯ БЕЗ ЦЕНЗУРА“, а не участва самостоятелно в консултациите за назначаване на СИК.

С цел пълнота следва да се отбележи, че след извършена проверка в Община Садово на електронната интернет адрес на РИК-17 Пловдив област от Общината бяха изпратени следните документи: Писмо до ръководствата на парламентарно представените партии и коалиции в 43-то Народно събрание изх.№05-00-14/20.09.2016 година, Писмо до ръководството на КП „БЪЛГАРИЯ БЕЗ ЦЕНЗУРА“ изх.№05-00-8/20.09.2016 година, Известие за доставка №ИД PS 4122 000VS0 D на „Български пощи“ - ЕАД.

 От направената проверка и представените от община Садово документи безспорно се установява, че поканата до парламентарно представените парии и коалиции в 43-то Народно събрание изх.№ 05-00-14/20.09.2016 година е публикувана на официалната страница на Община Садово на следния адрес: [**http://www.sadovo.bg/53689**](http://www.sadovo.bg/53689) още същия ден.

 Спазен е законоустановения срок за публикуване на поканата – три дни преди датата на провеждането на консултациите - 30.09.2016 г. съгласно разпоредбата на чл.91,ал.1 от Изборния кодекс.

 Освен това КП “България без цензура“ са били надлежно уведомени на 26.09.2016г. чрез изпращане на поканата и по пощата, за което е представено известие за доставка на „Български пощи“-ЕАД. От същото е видно, че поканата е получена от КП „БЪЛГАРИЯ БЕЗ ЦЕНЗУРА“ чрез П. Андреев .

 Спазени са разпоредбите на чл.91 от Изборния кодекс по обявяване датата за провеждане на консултациите за съставите на СИК на територията на община Садово. Консултациите са проведени до регламентирания от ИК срок - 35 дни преди датата на изборния ден.

 Решението може да бъде оспорено пред ЦИК в 3 (три)- дневен срок от обявяването му на основание чл.73 от Изборния кодекс.

 По т.4 докладва Елена Кинаева – председател. Присъстващите членове на РИК бяха запознати с постъпили от медии тарифи, условия и ред за предоставяне на време за отразяване на предизборната кампания.

 Поради изчерпване на дневния ред заседанието бе закрито от Елена Кинаева – председател на РИК 17 – Пловдив област.

ПРЕДСЕДАТЕЛ:

Елена Кинаева

СЕКРЕТАР:

Георги Илчев

ПРОТОКОЛЧИК-ПРЕБРОИТЕЛ:

Мария Начева